কাম (ভারতীয় দর্শন)
কাম কাম (সংস্কৃত: काम) হলো হিন্দু, বৌদ্ধ ও জৈন ধর্মে আনন্দ, উপভোগ ও আকাঙ্ক্ষার ধারণা। এটি হিন্দু, বৌদ্ধ, জৈন ও শিখ গ্রন্থে মূলত ইচ্ছা বা আকাঙ্ক্ষাকে বোঝায়। মূলত শব্দটি সংবেদনশীল উপভোগ, মানসিক আকর্ষণ এবং নান্দনিক আনন্দ যেমন শিল্প, নৃত্য, সঙ্গীত, চিত্রকলা, ভাস্কর্য ও প্রকৃতিকে বোঝায়। সমসাময়িক সাহিত্যে কামকে প্রায়ই যৌন আকাঙ্ক্ষা এবং মানসিক আকাঙ্ক্ষা বোঝাতে ব্যবহৃত হয়, কিন্তু প্রাচীন ধারণাটি আরও বিস্তৃত, এবং বিস্তৃতভাবে কোন আকাঙ্ক্ষা, ইচ্ছা, আবেগ, আনন্দ বা শিল্প ও সৌন্দর্যের উপভোগকে বোঝায়, নান্দনিক, জীবনের উপভোগ, স্নেহ, প্রেম ও সংযোগ, এবং যৌন অর্থের সাথে বা ছাড়া প্রেমের উপভোগ। কাম হল চারটি পুরুষার্থের মধ্যে একটি, যা মানুষের জীবনের চারটি উদ্দেশ্য। অন্য তিনটি পুরুষার্থ:  ধর্ম, অর্থ ও মোক্ষকে ত্যাগ না করে কাম অনুসরণ করাকে মানব জীবনের অপরিহার্য ও স্বাস্থ্যকর লক্ষ্য হিসাবে বিবেচনা করা হয়।